Қырҭтәылеи Ҭырқәтәылеи Адәныҟатәи аусқәа рминистррақәа рыбжьара аполитикатә косультациақәа анеҩстәи араунд мҩаҧган.
Цинандали имҩаҧгаз аиҧылара рхы аладырхәит аминистрцәа рхаҭыҧуаа. Ақырҭуа делегациа дахагылан Қырҭтәыла адәныҟатәи аусқәа рминистр ихаҭыҧуаҩ Лаша Дарсалиа, аҭырқәа – Ҭырқәтәылатәи ареспублика адәныҟатәи аусқәа рминистр ихаҭыҧуаҩ Седат Онал.
Қырҭтәыла Адәныҟатәи аусқәа рминистрра адыррала, аганқәа рхаҭарнакцәа Қырҭтәылеи Ҭырқәтәылеи рыбжьара уажәтәи астратегиатә партниорреи ҩ-ганктәи аусеицуреи ибзианы иахцәажәеит.
«Иара убас, хшыҩзышьҭра ду азун арегион аҿы имҩаҧысуа апроцессқәеи арегион аҿы аҭынчреи аҭышәынтәалареи аиқәыршәараҿы Қырҭтәылеи Ҭырқәтәылеи инарыгӡо ароли. Ҭырқәтәыла ахаҭарнакцәа даҽазнык ишьақәдырҕәҕәеит Ҭырқәтәыла Қырҭтәыла ахьыҧшымреи аҵакырадгьылтә акзаареи, НАТО ашҟа аинтеграциеи ишадгыло.
Иара убас, аиҧылараҿы иазааҭгылеит ахәаахәҭра-економикатә усеицура арҭбааразы иҟоу аперспективақәеи аинвестициақәа рыдыҧхьалара азҵаареи.
Хшыҩзышьҭра ҷыда азун арегионалтә усеицуреи, азеиҧш проектқәа рынагӡареи, аҩ-тәылак ирымоу атранзиттә-транспорттә потенциал инаӡаны ахархәара аҵаки», — иануп аминистрра адырраҿы.